open-index/open-wikipedia-markdown huggingface dataset:
พระเจ้ามุฮัมมัด อะลี ชาห์ กอญัร

**พระเจ้ามุฮัมมัด อะลี ชาห์ กอญัร** ()  เป็นชาห์องค์ที่หกแห่งราชวงศ์กอญัรของอิหร่าน ครองราชย์ระหว่างปี 1907–1909 เป็นพระโอรสของพระเจ้ามุซัฟฟัร อัดดีน ชาห์ กอญัร และเป็นผู้ที่มีบทบาทตรงข้ามกับขบวนการรัฐธรรมนูญอิหร่าน 

หลังจากขึ้นครองราชย์ พระองค์ทรงไม่เห็นด้วยกับรัฐธรรมนูญ ค.ศ. 1906 ที่พระราชบิดาทรงลงนามไว้ก่อนสิ้นพระชนม์ ด้วยพระเจ้ามุฮัมมัด อะลี ชาห์ มองว่ารัฐธรรมนูญและรัฐสภาเป็นภัยต่อพระราชอำนาจและสถาบันกษัตริย์ และได้รับอิทธิพลจากชาติตะวันตกมากเกินไป ดังนั้นในปี 1908 พระองค์จึงใช้กองทัพที่ภักดีเข้าปิดล้อมและยิงปืนใหญ่ถล่มอาคารรัฐสภาในกรุงเตหะราน ส่งผลให้มีผู้เสียชีวิตจำนวนมากและประเทศเข้าสู่ภาวะวิกฤต ในปีเดียวกันนั้น มีการค้นพบแหล่งน้ำมันเชิงพาณิชย์แห่งแรกของตะวันออกกลางที่เมืองซะรีซุเลมาน ทางตะวันตกเฉียงใต้ของอิหร่าน แต่พระองค์ไม่ได้ให้ความสำคัญมากนัก ด้วยกำลังเจอวิกฤตการเมือง

ความพยายามยกเลิกรัฐธรรมนูญของพระองค์ถูกต่อต้านอย่างรุนแรงจากกลุ่มปัญญาชน พ่อค้า นักการศาสนา และชนชั้นกลางในหลายเมือง โดยเฉพาะในนครแทบรีซ ที่เกิดการต่อต้านด้วยอาวุธ การต่อต้านลุกลามจนในปี 1909 กองกำลังจากแคว้นกีลอนและแคว้นอาเซอร์ไบจานเข้ายึดกรุงเตหะรานได้สำเร็จ พระองค์จึงถูกถอดจากราชบัลลังก์ และถูกเนรเทศไปยังจักรวรรดิรัสเซีย มหาอำนาจที่เคยให้การสนับสนุนพระองค์

พระองค์ลักลอบกลับประเทศในปี 1911 พยายามรวบรวมกองกำลังจะบุกยึดเตหะราน แต่ประชาชนส่วนใหญ่และทหารไม่ให้การสนับสนุน พระองค์ไม่สามารถยึดเมืองสำคัญ ในที่สุดต้องล่าถอยกลับรัสเซียอีกครั้ง ต่อมาการปฏิวัติรัสเซียในปี 1917 ทำให้รู้สึกไม่ปลอดภัย จึงย้ายไปพำนักที่ซันเรโม ประเทศอิตาลี จวบจนสิ้นพระชนม์ที่นั่นในปี 1925

## อ้างอิง

หมวดหมู่:พระมหากษัตริย์เปอร์เซีย
อินเตอร์เนชันแนลบิสซิเนสไทมส์

***อินเตอร์เนชันแนลบิสซิเนสไทมส์*** () หรือ *ไอบีไทมส์* (IBTimes) หรือ ไอบีที เป็นหนังสือพิมพ์ออนไลน์ของสหรัฐอเมริกา ซึ่งมีฉบับเผยแพร่ใน 5 ประเทศ และให้บริการใน 4 ภาษา ตัวสำนักข่าวนำเสนอข่าวสาร บทวิเคราะห์ และบทบรรณาธิการเกี่ยวกับธุรกิจและการพาณิชย์ *ไอบีไทมส์*ถือเป็นหนึ่งในแหล่งข่าวออนไลน์ขนาดใหญ่ที่สุดของโลก โดยในปี 2014 อ้างว่ามีผู้เข้าชมเว็บไซต์แบบไม่ซ้ำกันถึง 40 ล้านคนต่อเดือน รายได้ในปี 2013 อยู่ที่ประมาณ 21 ล้านดอลลาร์สหรัฐ ณ เดือนมกราคม 2022 *ไอบีไทมส์*มีฉบับประจำประเทศหรือภูมิภาค ได้แก่ ออสเตรเลีย อินเดีย นานาชาติ สิงคโปร์ สหราชอาณาจักร และสหรัฐอเมริกา

*ไอบีไทมส์*เปิดตัวในปี 2005 โดยเป็นของบริษัทไอบีทีมีเดีย ก่อตั้งโดยเอเตียน อูแซก และโจนาธาน เดวิส ซึ่งทั้งสองเป็นผู้ติดตามเดวิด จาง ผู้มีความเกี่ยวข้องกับทั้งไอบีที และนิตยสารนิวส์วีก สำนักงานใหญ่ของ*ไอบีไทมส์*ตั้งอยู่ในย่านการเงินของแมนฮัตตันตอนล่าง ในนครนิวยอร์ก

ในปี 2013 ไอบีไทมส์ได้เข้าซื้อกิจการนิตยสารนิวส์วีก ที่กำลังประสบปัญหาทางธุรกิจจากแบร์รี ดิลเลอร์ ต่อมาในปี 2018 IBT ได้แยกนิวส์วีกออกเป็นบริษัทอิสระ โดยมีโจนาธาน เดวิส และ เดฟ พรากาด ประธาน และซีอีโอของนิวส์วีกในปัจจุบัน ร่วมกันเป็นเจ้าของ

## อ้างอิง

หมวดหมู่:หนังสือพิมพ์ในสหรัฐ
การสั่งซื้อล่วงหน้า

**การสั่งซื้อล่วงหน้า** หรือ **พรีออร์เดอร์** () คือการสั่งซื้อสินค้าที่ยังไม่วางจำหน่ายในขณะนั้น แนวคิดนี้เกิดขึ้นจากปัญหาที่ผู้คนมักหาซื้อสินค้ายอดนิยมไม่ได้ เนื่องจากของหมดเร็ว บริษัทต่าง ๆ จึงเริ่มเปิดให้ลูกค้าจองสินค้าไว้ล่วงหน้า เพื่อให้มั่นใจว่าจะได้รับของเมื่อออกวางขายจริง ซึ่งกลยุทธ์นี้ประสบความสำเร็จอย่างมาก

การสั่งซื้อล่วงหน้าช่วยให้ผู้บริโภคมั่นใจว่าจะได้รับสินค้าทันทีเมื่อวางจำหน่าย ผู้ผลิตสามารถประเมินความต้องการของตลาดและวางแผนกำลังการผลิตเบื้องต้นได้อย่างเหมาะสม ขณะที่ผู้ขายก็มั่นใจได้ว่าจะมียอดขายขั้นต่ำ นอกจากนี้ หากมียอดจองล่วงหน้าสูง ยังสามารถนำมาใช้กระตุ้นยอดขายเพิ่มเติมได้อีกด้วย

## ของแถม

ของแถมสำหรับการสั่งซื้อล่วงหน้า เป็นกลยุทธ์ทางการตลาดที่ร้านค้าปลีก หรือผู้ผลิตหรือจัดจำหน่ายสินค้า (มักเป็นหนังสือ หรือวิดีโอเกม) ใช้เพื่อกระตุ้นให้ลูกค้าทำการจองสินค้าก่อนวางจำหน่าย โดยมักมาพร้อมของแถมหรือสิทธิพิเศษสำหรับผู้ที่สั่งซื้อเท่านั้น

เหตุผลของการให้ของแถมเมื่อสั่งซื้อล่วงหน้ามีหลายประการ แต่โดยทั่วไป ผู้จัดจำหน่ายต้องการกระตุ้นยอดขายช่วงเปิดตัวให้แข็งแกร่ง โดยของแถมนี้มีไว้เพื่อจูงใจลูกค้าที่อาจลังเล รอรีวิวจากผู้อื่น หรือรอช่วงเวลาลดราคาพิเศษ เช่น ช่วงเทศกาล ให้ตัดสินใจซื้อทันที เมื่อลูกค้าชำระเงินบางส่วนหรือทั้งหมดในตอนจอง มักจะกลับมารับสินค้าทันทีที่วางขาย โดยเฉพาะในวันแรกที่สินค้าออกวางจำหน่าย นอกจากนี้ ร้านค้าหรือเครือร้านค้าที่คาดว่าจะมีสินค้ายอดนิยมวางจำหน่าย อาจใช้ของแถมพิเศษเพื่อดึงดูดให้ลูกค้าเลือกซื้อจากร้านของตนแทนที่จะไปซื้อจากคู่แข่ง

ของแถมสำหรับการสั่งซื้อล่วงหน้าอาจเป็นเพียงส่วนลดราคาสินค้าหรือของแถมอื่นที่เกี่ยวข้อง ซึ่งถือเป็นอีกหนึ่งกลยุทธ์ทางการตลาด หรืออาจเป็นสิ่งของจริง เช่น สินค้าพิเศษหรือชุดของแถมที่เกี่ยวข้องกับสินค้าหลัก โดยของเหล่านี้อาจมีเฉพาะสำหรับผู้ที่สั่งซื้อล่วงหน้าเท่านั้น ทำให้มีความพิเศษและจูงใจมากยิ่งขึ้น

## อ้างอิง

หมวดหมู่:การขายสินค้า
หมวดหมู่:อุตสาหกรรมวิดีโอเกม
Testudinoidea

**Testudinoidea** เป็นวงศ์ใหญ่ภายในอันดับย่อย Cryptodira ในอันดับ Testudines ประกอบด้วย เต่าแก้มแดง (วงศ์: Emydidae), เต่าเอเชีย (วงศ์: Geoemydidae), เต่าปูลูที่มีชนิดเดียว (วงศ์: Platysternidae) และเต่าบก (วงศ์: Testudinidae)

## การจำแนกชั้น
งานวิจัยใน ค.ศ. 2021 พบเคลดแบ่งออกเป็นสองกลุ่มย่อย: Testuguria ประกอบด้วย Geoemydidae และ Testudinidae; กับ Emysternia ประกอบด้วย Emydidae และ Platysternidae ส่วน Lindholmemydidae ที่สูญพันธุ์แล้ว ซึ่งเคยจัดให้อยู่ใน Testudinoidea อาจอยู่นอกกลุ่มหลัก แม้ว่ายังไม่มีหลักฐานมากพอสำหรับเรื่องนี้
* **Pantestudinoidea**
**Lindholmemydidae?
****Testudinoidea**
****[[Wutuchelys]]*
*** Haichemydidae
*** Sinochelyidae
*** Testuguria
**** Geoemydidae
**** Testudinidae
*** Emysternia
**** Emydidae
**** Platysternidae

## อ้างอิง

;บรรณานุกรม
*
เรียนท่านสามีที่ไม่เคยพบหน้า เราหย่ากันเถอะนะเจ้าคะ

เป็นซีรีส์ไลต์โนเวลญี่ปุ่นที่เขียนโดยโคริ ฮิซาคาวะ และวาดภาพโดยไอรุมุ เรื่องนี้ได้รับการเผยแพร่เป็นตอนครั้งแรกในเว็บไซต์คาคุโยมุของคาโดกาวะระหว่างเดือนเมษายนจนถึงเดือนธันวาคม พ.ศ. 2563 ต่อมาได้รับการตีพิมพ์โดยแอสกีมีเดียเวิร์กส์และได้เริ่มเผยแพร่ภายใต้สำนักพิมพ์มีเดียเวิร์กส์ บุนโกะในเดือนมกราคม พ.ศ. 2565 การดัดแปลงเป็นมังงะที่วาดภาพประกอบโดยอิโรโตะ สึมุกิ เริ่มตีพิมพ์เป็นตอนในเว็บไซต์*คอมิคส์ ซีมัวร์*ของเอ็นทีที โซลมาร์ภายใต้แบรนด์*ฟลอส คอมิค*ในเดือนกรกฎาคม พ.ศ. 2566

## ตัวละคร
;
:
;
:

## สื่อ
### ไลต์โนเวล
*เรียนท่านสามีที่ไม่เคยพบหน้า เราหย่ากันเถอะนะเจ้าคะ*เขียนโดยโคริ ฮิซาคาวะ ได้รับการเผยแพร่เป็นตอนครั้งแรกในเว็บไซต์คาคุโยมุของคาโดกาวะ ระหว่างวันที่ 12 เมษายนจนถึงวันที่ 26 ธันวาคม พ.ศ. 2563 ต่อมาได้รับการตีพิมพ์โดยแอสกีมีเดียเวิร์กส์และได้เริ่มเผยแพร่พร้อมภาพประกอบโดยไอรุมุ ภายใต้สำนักพิมพ์ไลต์โนเวลมีเดียเวิร์กส์ บุนโกะ เมื่อวันที่ 25 มกราคม พ.ศ. 2565 ได้มีการออกจำหน่ายหนังสือจำนวน 5 เล่ม และแบ่งย่อยอีก 4 เล่ม ณ วันที่ 25 มิถุนายน พ.ศ. 2568 

### มังงะ
การดัดแปลงเป็นมังงะที่วาดโดยอิโรโตะ สึมุกิ เริ่มตีพิมพ์เป็นตอนในเว็บไซต์*คอมิค ซีมัวร์*ของเอ็นทีที โซลมาร์ภายใต้แบรนด์*ฟลอส คอมิค*ของคาโดกาวะ เมื่อวันที่ 5 กรกฎาคม พ.ศ. 2566 ตอนต่าง ๆ ของมังงะได้รับการรวบรวมตีพิมพ์เป็นเล่ม(ทังโกบง)จำนวน 5 เล่ม ณ เดือนธันวาคม พ.ศ. 2568 สำนักพิมพ์ฟีนิกซ์ได้ประกาศเป็นผู้ถือลิขสิทธิ์ในฉบับภาษาไทยเมื่อ 18 มิถุนายน พ.ศ. 2568

### สื่ออื่น
เวอร์ชันหนังสือเสียงของเล่มแรกพร้อมคำบรรยายโดยมาโกโตะ ฟูรูกาวะ วางจำหน่ายบนบริการ ListenGo เมื่อวันที่ 24 สิงหาคม พ.ศ. 2565

มีการดัดแปลงเป็นการ์ตูนด้วยเสียงได้ถูกอัปโหลดไปยังยูทูบช่อง Comic Station เมื่อวันที่ 5 กรกฎาคม พ.ศ. 2566 การ์ตูนด้วยเสียงนำเสนอการแสดงของนัตสึมิ ฮิโอกะและอัตสึชิ อาเบะ

## ผลตอบรับ
ซีรีส์เรื่องนี้ได้รับรางวัลใหญ่ในประเภทโรแมนติกในการประกวด Kakuyomu Web Novel ครั้งที่ 6 เมื่อปี พ.ศ. 2564 ในการดัดแปลงมังงะได้คว้ารางวัลใหญ่จากงาน Digital Comic Awards ประจำปี พ.ศ. 2568

ในเดือนธันวาคม พ.ศ. 2567 ซีรีส์ดังกล่าวมีการจำหน่ายมากกว่า 1 ล้านเล่ม

## อ้างอิง

## แหล่งข้อมูลอื่น
* ที่คาคุโยมุ 
* 
* 
*

หมวดหมู่:นิยายญี่ปุ่นที่ตีพิมพ์ในปี พ.ศ. 2565
หมวดหมู่:มังงะที่ตีพิมพ์ในปี พ.ศ. 2566
หมวดหมู่:อนิเมะและมังงะเกี่ยวกับการสมรส
หมวดหมู่:อนิเมะและมังงะที่สร้างจากไลต์โนเวล
หมวดหมู่:การ์ตูนญี่ปุ่นแนวจินตนิมิต
หมวดหมู่:นวนิยายญี่ปุ่นแนวจินตนิมิต
หมวดหมู่:นวนิยายญี่ปุ่นแนววีรคติ
หมวดหมู่:เว็บคอมิกญี่ปุ่น
หมวดหมู่:มังงะของสำนักพิมพ์คาโดกาวะโชเต็ง
หมวดหมู่:ไลต์โนเวล
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:มีเดียเวิร์กส์ บุนโกะ
หมวดหมู่:นวนิยายเกี่ยวกับการแต่งงาน
หมวดหมู่:การ์ตูนญี่ปุ่นแนววีรคติ
หมวดหมู่:การ์ตูนญี่ปุ่นแนวโชโจะ
หมวดหมู่:เว็บคอมิกที่ได้รับการตีพิมพ์
หมวดหมู่:ผลงานเกี่ยวกับการหย่าร้าง
หมวดหมู่:ฟีนิกซ์ (สำนักพิมพ์)
หน่วยบัญชาการสงครามพิเศษ

**หน่วยบัญชาการสงครามพิเศษ** () อาจหมายถึง:
* หน่วยบัญชาการสงครามพิเศษ (กองทัพบกไทย)
* หน่วยบัญชาการสงครามพิเศษทางเรือ กองเรือยุทธการ กองทัพเรือไทย
* หน่วยบัญชาการสงครามพิเศษทางบกสาธารณรัฐเกาหลี 
* หน่วยบัญชาการสงครามพิเศษทางเรือสหรัฐ

## ดูเพิ่ม
* หน่วยบัญชาการยุทธการพิเศษ
* หน่วยบัญชาการรบพิเศษ
โฆนดอบ

**โฆนดอบ** () หรือ **ฆอนดอบ** () เป็นนครในอำเภอกลาง เทศมณฑลโฆนดอบ จังหวัดแมร์แคซี ประเทศอิหร่าน ทำน้าที่เป็นเมืองหลักของทั้งเทศมณฑลและอำเภอ และยังเป็นเมืองศูนย์กลางของตำบลโฆนดอบ

ในระหว่างสงครามอิหร่าน–อิสราเอลเมื่อ ค.ศ. 2025 อิสราเอลบอกพลเมืองโฆนดอบให้อพยพออกไปก่อนที่อิสราเอลโจมตีเครื่องปฏิกรณ์นิวเคลียร์หนักแอรอก

## ประชากร
จากสำมะโนแห่งชาติ ค.ศ. 2006 นครนี้มีประชากร 6,982 คนใน 1,787 ครัวเรือน เวลานั้นยังเป็นเมืองหลักของอดีตอำเภอโฆนดอบในเทศมณฑลแอรอก สำมะโนถัดมาใน ค.ศ. 2011 ระบุประชากรที่ 7,753 คนใน 2,186 ครัวเรือน ในเวลานั้นอำเภอนี้แยกออกจากเทศมณฑลเพื่อสถาปนาเทศมณฑลโฆนดอบ นครและตำบลถูกเปลี่ยนผ่านไปยังอำเภอกลางใกม่ โดยมีโฆนดอบเป็นเมืองหลักของเทศมณฑล สำมะโน ค.ศ. 2016 ระบุประชากรไว้ที่ 7,810 คนใน 2,358 ครัวเรือน

## ดูเพิ่ม

## อ้างอิง
การตรวจอุจจาระทางเคมีภูมิคุ้มกัน

**การตรวจอุจจาระทางเคมีภูมิคุ้มกัน** ( ตัวย่อ **FIT**) 
เป็นเทคนิคการวินิจฉัยที่ตรวจหาเลือดที่มองไม่เห็นด้วยตาเปล่า (เลือดแฝง) ในตัวอย่างอุจจาระ ซึ่งอาจบ่งชี้ถึงภาวะต่างๆ รวมถึงมะเร็งลำไส้ใหญ่
อาการที่อาจเกิดจากมะเร็งลำไส้ใหญ่และบ่งชี้ว่าควรตรวจ ได้แก่ การเปลี่ยนแปลงของการขับถ่าย ภาวะโลหิตจาง น้ำหนักลดโดยไม่ทราบสาเหตุ และอาการปวดท้อง

เลือดในอุจจาระไม่ได้หมายความว่าจะมีมะเร็งลำไส้ใหญ่เสมอไป อาจมาจากโรคลำไส้อื่นๆ เช่น โรคลำไส้ใหญ่อักเสบ (ulcerative colitis) โรคโครห์น หรือแม้กระทั่งริดสีดวงทวาร

แนวทางเวชปฏิบัติของสหราชอาณาจักรปี2022 สำหรับผู้ป่วยที่มีอาการหรือสัญญาณที่น่าสงสัยว่าเป็นมะเร็งลำไส้ใหญ่ แนะนำให้ใช้ค่าเกณฑ์ของ FIT ที่มีฮีโมโกลบินใน
เพื่อคัดกรองผู้ป่วยที่มีอาการสำหรับการส่งต่ออย่างเร่งด่วนเพื่อตรวจหามะเร็งลำไส้ใหญ่

## เชิงอรรถและอ้างอิง

หมวดหมู่:การทดสอบทางการแพทย์
หมวดหมู่:อุจจาระ
ซารันเดอ

**ซารันเดอ** (, ; นามชี้เฉพาะ: ; ) เป็นนครในประเทศแอลเบเนียและเป็นเมืองหลักของเทศบาลซารันเดอ ในทางภูมิศาสตร์ นครนี้ตั้งอยู่ในอ่าวทะเลเปิดของทะเลไอโอเนียในทะเลเมดิเตอร์เรเนียน

ในสมัยโบราณ นครนี้มีชื่อเรียกว่า **Onchesmus** หรือ **Onchesmos** และเป็นเมืองท่าของ Chaonia ในอิไพรัสโบราณ โดยได้ชื่อเมืองสมัยใหม่จากอารามนักบุญสี่สิบคน (Agioi Saranda) สมัยไบแซนไทน์ที่อยู่ใกล้เคียง ซึ่งที่เป็นที่รู้จักในสมัยกลางตอนกลาง  ประชากรส่วนใหญ่ในปัจจุบันส่วนใหญ่มีเชื้อสายแอลเบเนียกับชุมชนกรีกชนกลุ่มน้อย และถือเป็นหนึ่งในสองศูนย์กลางของชนกลุ่มน้อยกรีกในแอลเบเนีย

## ความสัมพันธ์นานาชาติ
ซารันเดอเป็นเมืองพี่น้องกับเมือง ดังนี้:

* ริจโชเน ประเทศอิตาลี (1992)
* ลาร์นากา ประเทศไซปรัส (1994)
* กอร์ฟู ประเทศกรีซ (2001)
* ซูฮาเรเกอ ประเทศคอซอวอ (2012)
* ออตรันโต ประเทศอิตาลี (2012)
* Gjakovë ประเทศคอซอวอ (2013)
* Stavroupoli ประเทศกรีซ

## อ้างอิง

## แหล่งข้อมูลอื่น

*bashkiasarande.gov.al – เว็บไซต์ทางการ
แผนตกหัวใจของยัยนางฟ้ากำมะลอ

เป็นซีรีส์มังงะญี่ปุ่นที่เขียนและวาดภาพประกอบโดย โคโค่ อุซึกิ เริ่มลงพิมพ์เป็นตอนในนิตยสารมังงะแนว''โชโจะ''''เดสเสิร์ท''ของสำนักพิมพ์โคดันชะในเดือนเมษายน พ.ศ. 2566

ซีรีส์นี้ได้รับรางวัลมังงะโคดันชะครั้งที่ 49 ในประเภท*โชโจะ*ใน พ.ศ. 2568

## สื่อสิ่งพิมพ์
*แผนตกหัวใจของยัยนางฟ้ากำมะลอ*เขียนและวาดภาพประกอบโดยโคโค่ อุซึกิ เริ่มลงพิมพ์เป็นตอนในนิตยสารมังงะแนว''โชโจะ''''เดสเสิร์ท''ของสำนักพิมพ์โคดันชะ เมื่อวันที่ 24 เมษายน พ.ศ. 2566 ตอนต่าง ๆ ได้รับการรวบรวมตีพิมพ์เป็นเล่ม(*[[ทังโกบง]]*)จำนวน 4 เล่ม ณ เดือนธันวาคม พ.ศ. 2567 สำนักพิมพ์ฟีนิกซ์ได้ประกาศเป็นผู้ถือลิขสิทธิ์ในฉบับภาษาไทยเมื่อ 18 มิถุนายน พ.ศ. 2568

#### จำนวนเล่ม

### ตอนต่างๆ ที่ยังไม่อยู่ในรูปแบบเล่ม
ตอนเหล่านี้ยังไม่ได้ถูกรวมรวมตีพิมพ์เป็นเล่ม

## ผลตอบรับ
ซีรีส์นี้ร่วมกับ*[[อิตสึกะ ชินุ นาระ เอะ โอะ  อุตเตะ คาระ]]*และ*โอฮิโทริซามะ โฮเต็ล*ติดอันดับที่ 18 ในหนังสือคู่มือโคโนะ มังงะ งะ ซูโงอิ!ของทาการาจิมาชะฉบับปี พ.ศ. 2567 ในอันดับสำหรับผู้อ่านผู้หญิง ซีรีส์นี้ถูกจัดอยู่ในอันดับที่ 5 ในการจัดอันดับฉบับปี พ.ศ. 2568 และอยู่ในอันดับที่ 15 ในการจัดอันดับฉบับปี พ.ศ. 2569 นอกจากนี้ ซีรีส์นี้ยังได้รับการจัดอันดับอยู่ในอันดับที่ 4 ของรายชื่อการ์ตูนแนะนำของสำนักพิมพ์ทั่วประเทศประจำปี พ.ศ. 2567 อีกด้วย นอกจากนี้ซีรีส์ดังกล่าวยังได้รับการจัดอันดับที่ 9 ในประเภทมังงะตีพิมพ์ และได้รับรางวัลพิเศษ U-NEXT Special Award ในรางวัลมังงะถัดไปครั้งที่ 10 ในปี พ.ศ. 2567 อีกด้วย ซีรีส์นี้ติดอันดับที่ 4 ในรายชื่อหนังสือการ์ตูนที่พนักงานร้านหนังสือทั่วประเทศแนะนำประจำปี พ.ศ. 2568 ซีรีส์นี้ได้รับรางวัลมังงะโคดันชะครั้งที่ 49 ในประเภท*[[โชโจะ]]*ในปี พ.ศ. 2568 ซีรีส์นี้ได้รับการเสนอชื่อเข้าชิงรางวัลมังงะโชงากูกังครั้งที่ 71 ในปีเดียวกัน

## อ้างอิง

## แหล่งข้อมูลอื่น
*  
*  
* 

หมวดหมู่:มังงะที่ตีพิมพ์ในปี พ.ศ. 2566
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:มังงะของสำนักพิมพ์โคดันชะ
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:การ์ตูนญี่ปุ่นแนวโชโจะ
หมวดหมู่:ฟีนิกซ์ (สำนักพิมพ์)
เถา จฺวิ้น

**เถา จฺวิ้น** () เป็นขุนพลและขุนนางชาวจีนของรัฐง่อก๊กในยุคสามก๊ก และภายหลังเป็นขุนนางของราชวงศ์จิ้น

## ประวัติ
เถา จฺวิ้นเป็นชาวอำเภอเบาะเหลง (秣陵縣 *มั่วหลิงเซี่ยน*) เมืองตันเอี๋ยง (丹楊郡 *ตานหยางจฺวิ้น*) ซึ่งปัจจุบันคือนครหนานจิง (南京市 *หนานจิงชื่อ*) มณฑลเจียงซู (江苏) บิดาของเถา จฺวิ้นคือเถา จี (陶基) รับราชการในรัฐง่อก๊กในตำแหน่งเป็นข้าหลวงมณฑล (刺史 *ชื่อฉื่อ*) ของมณฑลเกาจิ๋ว (交州 *เจียวโจว*) เถา จฺวิ้นเป็นน้องชายของเถา หฺวาง (陶璜) ขุนพลของรัฐง่อก๊กผู้มีตำแหน่งเป็นเจ้ามณฑล (牧 *มู่*) ของมณฑลเกาจิ๋ว เถา จฺวิ้นยังเป็นพี่ชายของเถา ค่าง (陶抗) ผู้เป็นคนสนิทของรัชทายาท (太子中庶子 *ไท่จื่อจงชู่จื่อ*)

เถา จฺวิ้นรับราชการเป็นขุนพลของรัฐง่อก๊กโดยมียศเป็นมหาขุนพลพิทักษ์ภาคใต้ (鎮南大將軍 *เจิ้นหนานต้าเจียงจฺวิน*) ดำรงตำแหน่งเจ้ามณฑล (牧 *มู่*) ของมณฑลเกงจิ๋ว (荊州 *จิงโจว*) มีบรรดาศักดิ์เป็นเฮาแห่งจฺวี้หรง (句容侯 *จฺวี้หรงโหว*) และมีศักดินา 2,000 ครัวเรือน

เมื่อ ค.ศ. 279 กัว หม่า (郭馬) ขุนพลง่อก๊กก่อกบฏในมณฑลกว่างโจว (廣州) ซุนโฮ (孫皓 *ซุน เฮ่า*) จักรพรรดิแห่งง่อก๊กทรงมีรับสั่งให้ขุนพลเถิง ซิว (滕修) นำกำลังพล 10,000 นายยกจากทางตะวันออกไปปราบกัว หม่า ไม่นานหลังจากนั้นพระองค์ก็มีรับสั่งให้เถา จฺวิ้นซึ่งเวลานั้นดำรงตำแหน่งเป็นแม่ทัพแห่งสฺวีหลิง (徐陵督 *สฺวีหลิงตู*) ให้กำลังพล 7,000 นายจากทางตะวันตกมาสมทบ อีกทั้งมีรับสั่งให้เถา หฺวางพี่ชายของเถา จฺวิ้นและเจ้ามณฑลเกาจิ๋วนำกำลังพลของตนรวมถึงกำลังพลจากเมืองเหอผู่ (合浦郡 *เหอผู่จฺวิ้น*; อยู่ทางตะวันออกเฉียงของอำเภอเหอผู่ เขตปกครองตนเองกว่างซีจ้วงในปัจจุบัน) และยฺวี่หลิน (鬱林郡 *ยฺวี่หลินจฺวิ้น*; อยู่บริเวณนครกุ้ยก่าง เขตปกครองตนเองกว่างซีจ้วงในปัจจุบัน) เข้าร่วมกับทัพตะวันตกและทัพตะวันออกในการปราบกบฏกัว หม่า ในฤดูหนาวของปีเดียวกันนั้น ราชวงศ์จิ้นส่งทัพ 6 สายยกบุกง่อก๊ก เวลานั้นเถา จฺวิ้นยกพลมาถึงบู๊เฉียง (武昌 *อู่ชาง*; ปัจจุบันคือนครเอ้อโจว มณฑลหูเป่ย์) ได้ทราบข่าวการเคลื่อนทัพจากทางเหนือ เถา จฺวิ้นจึงหยุดกำลังพลไว้ที่บู๊เฉียงไม่เคลื่อนพลต่อ

เมื่อ ค.ศ. 280 เถา จฺวิ้นเดินทางจากบู๊เฉียงกลับมายังเกี๋ยนเงียบ (建業 *เจี้ยนเย่*) นครหลวงของง่อก๊กและเข้าเฝ้าจักรพรรดิซุนโฮ ซุนโฮทรงถามข่าวคราวเกี่ยวทัพเรือของราชวงศ์จิ้น เถา จฺวิ้นทูลตอบว่า "เรือรบจากแดนจ๊ก (蜀 *ฉู่*) ล้วนมีขนาดเล็กมาก เวลานี้หากใช้ทหารสองหมื่นนายขึ้นเรือใหญ่ออกไปรับศึก ก็เพียงที่จะตีทัพข้าศึกให้แตกได้" ซุนโฮจึงทรงระดมพลและมอบหมายให้เถา จฺวิ้นเป็นผู้บังคับบัญชา แต่ในคืนก่อนหน้าที่เถา จฺวิ้นจะนำทัพออกไป ทหารทั้งหมดก็หนีทัพไป ก่อนที่ง่อก๊กจะถูกพิขิต จักรพรรดิซุนโฮทรงเขียนพระราชหัตถเลขาถึงเหอ จื๋อ (何植) ผู้เป็นพระมาตุลา (น้า) ของพระองค์ ในพระราชหัตถเลขามีความช่วงหนึ่งว่า "ได้รับฎีกาจากเถา จฺวิ้นแจ้งว่าพื้นที่ด้านตะวันตกของบูีเฉียงไม่อาจรักษาได้อีกต่อไป" ท้ายที่สุดซุนโฮทรงยอมจำนนต่อทัพราชวงศ์จิ้น เถา จฺวิ้นก็ยอมจำนนด้วยเช่นกันและภายหลังได้รับราชการกับราชวงศ์จิ้นในตำแหน่งขุนนางที่ปรึกษา (議郎 *อี้หลาง*), นายทหารม้ามหาดเล็ก (散騎常侍 *ซานฉีฉางชื่อ*) และราชเลขาธิการ (尚書 *ช่างชู*)

## ดูเพิ่ม
* รายชื่อบุคคลในยุคสามก๊ก

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).
* ฝาง เสฺวียนหลิง (บก.) (648). *[[จิ้นชู]]*.
* จาง จฺวินฝาง (1029). *[[ยฺหวินจี๋ชีเชียน]]*

หมวดหมู่:ขุนพลของง่อก๊ก
หมวดหมู่:ขุนนางของง่อก๊ก
หมวดหมู่:ข้าราชการในยุคราชวงศ์จิ้น
หน่วยบัญชาการยุทธการพิเศษ

**หน่วยบัญชาการยุทธการพิเศษ** () อาจหมายถึงองค์การทหารหรือตำรวจเหล่านี้:

* หน่วยบัญชาการยุทธการพิเศษ (ออสเตรเลีย)
* หน่วยบัญชาการยุทธการพิเศษ (บราซิล)
* หน่วยบัญชาการยุทธการพิเศษ (แคนาดา), ดูที่ หน่วยบัญชาการกำลังยุทธการพิเศษแคนาดา
* หน่วยบัญชาการยุทธการพิเศษ (โคลัมเบีย), ดูที่ หน่วยบัญชาการยุทธการพิเศษตำรวจแห่งชาติโคลัมเบีย
* หน่วยบัญชาการยุทธการพิเศษ (เดนมาร์ก)
* หน่วยบัญชาการยุทธการพิเศษ (เยอรมนี), ดูที่ Kommando Spezialkräfte
* หน่วยบัญชาการยุทธการพิเศษ (ฝรั่งเศส), ดูที่ Commandement des Opérations Spéciales แห่งกองทัพฝรั่งเศส
* หน่วยบัญชาการยุทธการพิเศษ (กรีซ), ดูที่ หน่วยบัญชาการยุทธการพิเศษที่ 13 แห่งกองทัพบกกรีซ
* หน่วยบัญชาการยุทธการพิเศษ (อินโดนีเซีย), เรียกอีกอย่างว่า Komando Operasi Khusus Tentara Nasional Indonesia.
* หน่วยบัญชาการยุทธการพิเศษ (มัลดีฟส์)
* หน่วยบัญชาการยุทธการพิเศษ (มาเลเซีย)
* หน่วยบัญชาการหน่วยยุทธการพิเศษ (นิวซีแลนด์)
* หน่วยบัญชาการยุทธการพิเศษ (ฟิลิปปินส์)
* หน่วยบัญชาการยุทธการพิเศษทางเรือ ของกองทัพฟิลิปปินส์
* หน่วยบัญชาการยุทธการพิเศษ (สิงคโปร์)
* หน่วยบัญชาการยุทธการพิเศษ (สเปน)
* หน่วยบัญชาการยุทธการพิเศษสหรัฐ
:*หน่วยบัญชาการยุทธการพิเศษทางบกสหรัฐ
:*หน่วยบัญชาการยุทธการพิเศษทางอากาศสหรัฐ
:*หน่วยบัญชาการสงครามพิเศษทางเรือสหรัฐ
:*หน่วยบัญชาการยุทธการพิเศษกำลังนาวิกโยธินสหรัฐ
:*หน่วยบัญชาการยุทธการพิเศษร่วม

## ดูเพิ่ม
* SOC (แก้ความกำกวม)
* SOCOM (แก้ความกำกวม)
* หน่วยบัญชาการรบพิเศษ
* หน่วยบัญชาการสงครามพิเศษ
* กองรบพิเศษ
วงศ์วชิรา เพชรแก้ว

**วงศ์วชิรา เพชรแก้ว** (เกิด 5 กันยายน พ.ศ. 2538) เป็นอดีตนักแสดงชายชาวไทยในสังกัดช่อง 3 เอชดี

## ประวัติ
วงศ์วชิรา เพชรแก้ว  เกิดเมื่อวันที่ 5 กันยายน พ.ศ. 2538 ที่จังหวัดพัทลุง จบการศึกษาระดับปริญญาตรีจากคณะศิลปศาสตร์ มหาวิทยาลัยอัสสัมชัญ เอกภาษาจีน

## เข้าสู่วงการ
วงศ์วชิราเข้าสู่วงการจากการเป็นนักแสดงในโมเดลลิงของ เอส ธรรปพล ก่อนจะเข้ามาเซ็นสัญญาเป็นนักแสดงในสังกัดช่อง 3 เอชดี โดยมีละครเรื่องแรกคือเรื่อง *[[ปี่แก้วนางหงษ์|ปี่แก้วนางหงส์]]* เมื่อปี พ.ศ. 2561 รับบทเป็น จางวางพ่วง (วัยหนุ่ม) ต่อมาในปี พ.ศ. 2562 ได้แสดงละคร 2 เรื่องคือ ซีรีส์ลูกผู้ชาย เรื่อง เพชร รับบทเป็น เอ และเรื่อง *[[เขาวานให้หนูเป็นสายลับ]]* รับบทเป็น หมวดสงคราม และจากเรื่องนี้ทำให้เขาเริ่มได้รับการจับตามอง 

จากนั้นในปี พ.ศ. 2563 เขาได้แสดงในละครเรื่อง *[[ความทรงจำสีจาง]]* ในปี พ.ศ. 2565 วงศ์วชิราได้แสดงละครทั้งหมด 5 เรื่องได้แก่ *[[สร้อยสะบันงา]]* รับบท สาธร ลูกชายนายตำรวจใหญ่ในพระนคร *[[มักกะลีที่รัก]]* รับบท ปราณ (คนธรรพ์) *[[อ้ายข่อยฮักเจ้า]]* รับเชิญในบท พญานาค, *[[ภูตแม่น้ำโขง]]* รับบท พญาจัน บริวารเจ้าแม่ทอหูก และ *[[ลายกินรี]]* รับบท เชี่ยว

ในปี พ.ศ. 2567 วงศ์วชิราได้แสดงละคร 2 เรื่องคือ ดวงใจเทวพรหม เรื่อง ดุจอัปสร รับบท สรัช และ นางนาคพระโขนง รับบท ทิ้ง เพื่อนในกลุ่มของพ่อมาก และในปี พ.ศ. 2568 เขาได้แสดงภาพยนตร์เรื่องแรกและเรื่องเดียวคือเรื่อง *นาคบรรพ์* นอกจากนี้ เขายังได้แสดงละครเรื่องสุดท้ายคือเรื่อง *[[สายรักสายเลือด]]* รับบทเป็น อินธร

## ผลงานการแสดง
### ละครโทรทัศน์
; ละครโทรทัศน์ทั้งหมดออกอากาศทางช่อง 3 เอชดี

## อ้างอิง

หมวดหมู่:บุคคลที่เกิดในปี พ.ศ. 2538
หมวดหมู่:บุคคลที่ยังมีชีวิตอยู่
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:บุคคลจากจังหวัดพัทลุง
หมวดหมู่:บุคคลจากคณะศิลปศาสตร์ มหาวิทยาลัยอัสสัมชัญ
เครื่องบินขับไล่ยุคที่ห้า

300px|thumb|F-35A (บน) และ F-22A (ล่าง) ของสหรัฐ

**เครื่องบินขับไล่ยุคที่ห้า** (fifth-generation fighter) คือเครื่องบินรบที่พัฒนาขึ้นเพื่อตอบสนองต่อความต้องการของสงครามสมัยใหม่ โดยเน้นความสามารถในการรบแบบเครือข่าย, การล่องหน (สเตลธ์), การรับรู้สถานการณ์ในสนามรบแบบเรียลไทม์ และความคล่องตัวขั้นสูง เครื่องบินกลุ่มนี้เป็นพัฒนาการต่อจากยุคที่สี่ โดยเริ่มปรากฏในสายการผลิตจริงในช่วงต้นทศวรรษ 2000 นำโดย F-22 Raptor ซึ่งเป็นเครื่องรุ่นแรกที่เข้าประจำการ

[300px|thumb|[ซุคฮอย ซู-57|Su-57 ของรัสเซีย]]
เครื่องบินขับไล่ยุคที่ห้ามีเทคโนโลยีล่องหนซึ่งออกแบบมาเพื่อลดการสะท้อนคลื่นเรดาร์ ด้วยโครงสร้างภายนอกเฉพาะและการซ่อนอาวุธไว้ในลำตัว ทำให้มีโอกาสถูกตรวจจับต่ำกว่าเครื่องบินทั่วไปอย่างมาก นอกจากนี้ ยังติดตั้งเรดาร์ AESA ที่สามารถติดตามเป้าหมายหลายตำแหน่งพร้อมกัน และสามารถก่อกวนสัญญาณของข้าศึกได้ในเวลาเดียวกัน

[300px|thumb|[เฉิงตู เจ-20|J-20 ของจีน]]
อีกหนึ่งองค์ประกอบสำคัญคือ ศูนย์รวมการเซนเซอร์ (sensor fusion) ซึ่งสามารถสนธิข้อมูลจากเรดาร์, กล้องอินฟราเรด, ระบบเตือนภัย และระบบรบภาคพื้นดิน เข้าด้วยกันและส่งข้อมูลที่คัดกรองแล้วไปยังนักบินในรูปแบบที่ใช้งานง่าย สิ่งนี้ช่วยเพิ่มความแม่นยำในการตัดสินใจ และลดภาระของนักบิน นอกจากนี้ยังมีระบบควบคุมการบินระบบควบคุมการบินผ่านสัญญาณดิจิทัล (fly-by-wire) ที่ช่วยให้เครื่องบินมีความคล่องตัวสูงในการเคลื่อนที่มุมปะทะแคบ (high angle-of-attack) ซึ่งเป็นประโยชน์ต่อการรบในระยะประชิด (dogfight)

การจะค้นพบเครื่องบินขับไล่ยุคที่ห้าซึ่งมีคุณสมบัติล่องหน จำเป็นต้องอาศัยการป้องกันแบบบูรณาการ อย่างเช่นเรดาร์ความถี่ต่ำ (L-band, VHF), ระบบค้นหาและติดตามอินฟราเรด (IRST) และเครือข่ายเรดาร์หลายสถานีร่วมกับเครื่องบินเตือนภัยล่วงหน้าและควบคุมทางอากาศ (AEW&C) อีกด้านหนึ่งเกี่ยวกับการสกัดกั้น ควรใช้ระบบป้องกันภัยทางอากาศระยะไกล ร่วมกับมิสไซล์นำวิถีและการรบแบบเน็ตเวิร์ก ขณะเดียวกัน การสงครามอิเล็กทรอนิกส์ เช่น การรบกวนเรดาร์และเดต้าลิงก์ ก็สามารถลดความได้เปรียบของข้าศึก

เครื่องบินขับไล่ยุคที่ห้าที่ใช้งานอยู่ได้แก่ F-22 แร็พเตอร์ และ F-35 ไลท์นิงทู ของสหรัฐ,  Su-57 ของรัสเซีย J-20 ของจีน ส่วนที่อยู่ระหว่างการพัฒนาได้แก่ TF ข่าน ของตุรกีและ KF-21EX ของเกาหลีใต้

## คุณลักษณะ
นักวิเคราะห์ทั่วโลก มักระบุว่าเครื่องบินขับไล่ยุคที่ห้าต้องมี 6 คุณลักษณะสำคัญ
* มีความล่องหนต่อเรดาร์ (Stealth)
* มีระบบเอวิโอนิกส์ล้ำสมัยและศูนย์รวมการเซนเซอร์ (Advanced Avionics & Sensor Fusion)
* สามารถบินเร็วเหนือเสียงโดยไม่ต้องอาฟเตอร์เบิร์น (Supercruise)
* มีความคล่องแคล่ว (Agility)
* มีระบบสงครามรวมศูนย์เน็ตเวิร์ก (Network-Centric Warfare)
* ขีดความสามารถพหุภารกิจ (Multirole Capability)

## เปรียบเทียบเครื่องบินขับไล่ยุคที่ห้า

## อ้างอิง

หมวดหมู่:เครื่องบินขับไล่ไอพ่น
ฟาตาฮิลละฮ์

**ฟาตาฮิลละฮ์** () หรือ **ฟาลาเตฮัน** (อักษรโรมัน: Falatehan, สะกดอิงโปรตุเกส) เป็นนายพลของรัฐสุลต่านเดอมักที่เป็นที่รู้จักในฐานะผู้นำการพิชิตซุนดาเกอลาปาในปี ค.ศ. 1527 (ต่อมาคือ ชยกรรตะ และ จาการ์ตาในปัจจุบัน) ซึ่งเป็นหนึ่งในความพยายามเผยแผ่ศาสนาอิสลามไปยังชวาตะวันตก  ในประเทศอินโดนีเซียถือให้เขาเป็นวีรชนแห่งชาติคนหนึ่ง

จัตุรัสฟาตาฮิลละฮ์ในจาการ์ตา และเรือรบกองทัพเรืออินโดนีเซีย เกอาร์อี ฟาตาฮิลละฮ์ ล้วนตั้งชื่อตามนายพลคนนี้

แม้ในอดีตมักมีผู้สับสนว่าฟาตาฮิลละฮ์คือบุคคลเดียวกับอิหม่ามและครูสอนศาสนา ซูนัน กูนุง จาตี แต่การค้นคว้าในสมัยใหม่ ๆ ยืนยันว่าสองบุคคลนี้เป็นคนละคนกัน

## อ้างอิง

หมวดหมู่:ทหารชาวอินโดนีเซีย
หมวดหมู่:มุสลิมชาวอินโดนีเซีย
หมวดหมู่:บุคคลจากเกาะชวา
ดีปอเนกอรอ

เจ้าชาย **ดีปอเนกอรอ** (, ปริวรรตเป็นไทย: *ทิปนคร*) ชื่อเมื่อเกิดคือ **เบินดารา ระเด่น มัซ มุซตาฮาร์** (; Bendara Raden Mas Mustahar) และต่อมาคือ **เบินดารา ระเด่น มัซ อันตาวีร์ยา** (; Bendara Raden Mas Antawirya, 11 พฤศจิกายน 1785 – 8 มกราคม 1855) หรือชื่ออิงรากสันสกฤตว่า **ทีปนคร** เป็นเจ้าชายชาวชวา ผู้ทำการต่อสู้กับเจ้าอาณานิคมดัตช์ และเป็นลูกชายคนโตสุดของสุลต่านแห่งยกยาการ์ตา ฮาเมิงกูบูวอนอที่สาม เขามีบทบาทมากในสงครามเกาะชวาระหว่างปี 1825 ถึง 1830 หลังเขาพ่ายแพ้ในสงคราม เขาถูกจับกุมตัวและเนรเทศไปยังมากัซซาร์และอาศัยอยู่ที่นั่นจนเสียชีวิตในวัย 69 ปี

ในประเทศอินโดนีเซียปัจจุบันเชิดชูประวัติศาสตร์ของเขาในการต่อสู้กับเข้าอาณานิคมดัตช์ในสงครามนานห้าปี ซึ่งายมาเป็นแรงบันดาลใจหนึ่งให้กับขบวนการเอกราชอินโดนีเซียและขบวนการชาตินิยมในอินโดนีเซีย รวมถึงมีสถานะเป็นวีรชนแห่งชาติของอินโดนีเซีย

## ชีวิตช่วงต้น
ดีปอเนกอรอเกิดเมื่อวันที่ 11 พฤศจิกายน 1785 ในยกยาการ์ตา เป็นบุตรคนโตสุดของสุลต่านฮาเมิงกูบูวอนอที่สาม หลังอังกฤษขับสุลต่านออกให้ลี้ภัยนอกชวาในปี 1812 ดีปอเนอกอรอทำหน้าทีช่วยเหลือทั้งฝั่งบิดาของตน และทั้งฝั่งกองทัพอังกฤษ จนถึงขั้นที่สแตมเฟิร์ด รัฟเฟิลส์ ยื่นข้อเสนอให้เขาเป็นสุลต่าน กระนั้นเขาปฏิเสธตำแหน่งนี้ ด้วยว่ายังถือว่าบิดาของตนยังคงเป็นสุลต่านอยู่

แม้ว่าเขาจะเป็นลูกชายคนโตสุดของสุลต่าน แต่เขาไม่เคยมีสิทธิ์ในราชบัลลังก์ หลังสุลต่านผู้เป็นบิดาเสียชีวิตในปี 1814 ดีปอเนกอรอถูกข้าม และลูกพี่ลูกน้องของเขาได้รับสถาปนาขึ้นเป็น สุลต่านฮาเมิงกูบูวอนอที่สี่ (ครองราชย์ 1814–1821) ซึ่งได้รับการสนับสนุนจากเจ้าอาณานิคมดัตช์ แม้ว่าสุลต่านผู้ล่วงลับจะประสงค์ให้ดีปอเนกอรอขึ้นเป็นสุลต่านคนต่อไปมากกว่า การที่ราชสำนักของฮาเมิงกูบูวอนอที่สี่หย่อนยานกฎมณเฑียรบาลตามธรรมเนียมมุสลิม และการหย่อนยานในการปฏิบัติตามธรรมเนียมมุสลิมอื่น ๆ ตลอดจนท่าทีสนับสนุนดัตช์ ถือว่าตรงกันข้ามกับดีปอเนกอรอโดยสิ้นเชิง

ในปี 1822 สุลต่านฮาเมิงกูบูวอนอที่สี่เสียชีวิตในสภาพการณ์อันเป็นปริศนา เหลือแต่บุตรซึ่งเป็นทารกเป็นทายาทคนเดียวและสถาปนาขึ้นเป็นสุลต่านฮาเมิงกูบูวอนอที่ห้าด้วยวัยหนึ่งขวบ ซึ่งนำไปสู่การถกเถียงถึงนิทธิ์ในการอภิบาล และดีปอเนกอรอก็ถูกมองข้ามอีกครั้ง ท้ายที่สุด การขัดแย้งภายในราชำสนักประกอบกับภัยธรรมชาติและทุพภิกขภัยที่เกิดขึ้นไล่เลี่ยกันบนเกาะชวา ได้นำไปสู่การก่อกบฏ

## อ้างอิง

หมวดหมู่:บุคคลจากยกยาการ์ตา
หมวดหมู่:ชาวชวา
หมวดหมู่:รัฐสุลต่านยกยาการ์ตา
ชียัก

**ชียัก** (, นามชี้เฉพาะ: ) เป็นเมืองและเทศบาลในเทศมณฑลดูร์เริส ประเทศแอลเบเนีย เทศบาลก่อตั้งขึ้นตามการปฏิรูปการปกครองท้องถิ่นใน ค.ศ. 2015 ด้วยการควบรวมเทศบาลเดิมอย่างเจปาลัย, มามีนัส, ชียัก และจัฟโซตัยที่กลายมาเป็นหน่วยเทศบาล เมืองหลักของเทศบาลก็เป็นเมืองชียัก มีประชากรทั้งหมด 27,861 คน (สำมะโน ค.ศ. 2011) ในพื้นที่ทั้งหมด 92.24 ตารางกิโลเมตร ประชากรอดีตเทศบาลตามสำมะโน ค.ศ. 2011 อยู่ที่ 7,568 คน

## อ้างอิง
มามีนัส

**มามีนัส** () เป็นหมู่บ้านและอดีตเทศบาลในเทศมณฑลดูร์เริส ประเทศแอลเบเนีย ตามการปฏิรูปการปกครองท้องถิ่นใน ค.ศ. 2015 พื้นที่นี้กลายเป็นหน่วยย่อยของเทศบาลชียัก ประชากรตามสำมะโน ค.ศ. 2011 อยู่ที่ 8,868 คน

## อ้างอิง
ให้ตายเถอะ ลูกความผี

**ให้ตายเถอะ ลูกความผี** () เป็นละครโทรทัศน์เกาหลีใต้แนวจินตนิมิต โลดโผนสุขนาฏกรรมที่กำลังออกอากาศ นำแสดงโดย ช็อง คย็อง-โฮ, ซ็อล อิน-อา และชา ฮัก-ย็อน ออกอากาศครั้งแรกทางช่องเอ็มบีซีทีวี เมื่อวันที่ 30 พฤษภาคม ค.ศ. 2025 และออกอากาศทุกวันศุกร์และวันเสาร์ เวลา 21:50 น. (เวลามาตรฐานเกาหลี)

## เรื่องย่อ
ละครเรื่องนี้เป็นเรื่องราวของโน มู-จิน ทนายความด้านแรงงานที่มองเห็นผี และถูกขอร้องให้ช่วยแก้ไขปัญหา

## นักแสดงและตัวละคร
### นักแสดงหลัก
* ช็อง คย็อง-โฮ รับบท โน มู-จิน
* ซ็อล อิน-อา รับบท นา ฮี-จู
* ชา ฮัก-ย็อน รับบท โก กย็อน-อู

## การผลิต
### การพัฒนา
ละครเรื่องนี้กำกับโดยอิม ซุน-รเย บทละครเขียนโดยคิม โบ-ทง และยู ซึง-ฮี และผลิตโดยบร็อกโคลีพิคเจอส์

## อ้างอิง

หมวดหมู่:ละครโทรทัศน์เกาหลีใต้ในปี พ.ศ. 2568
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์ช่องบริษัทกระจายเสียงและแพร่ภาพมุนฮวา
หมวดหมู่:ละครโทรทัศน์แนวจินตนิมิตเกาหลีใต้
หมวดหมู่:ละครโทรทัศน์แนวโลดโผนเกาหลีใต้
หมวดหมู่:ละครโทรทัศน์แนวตลกเกาหลีใต้
หมวดหมู่:ละครโทรทัศน์เกาหลีใต้ในคริสต์ทศวรรษ 2020
สโมสรฟุตบอลกองเรือรบ ในฤดูกาล 2567–2568

**ฤดูกาล 2567–68** เป็นฤดูกาลที่สี่ของ กองเรือรบ ในการลงแข่งขันฟุตบอลรายการของสมาคมฟุตบอลแห่งประเทศไทย โดยสโมสรลงเข้าขันในไทยลีก 3 ฤดูกาล 2567–68 ซึ่งเป็นการแข่งขันในระดับลีกอาชีพเป็นฤดูกาลที่สาม

## ผู้เล่นฤดูกาล 2567–68
### รายละเอียดผู้เล่น ฤดูกาล 2567–68

:*ข้อมูล ณ วันที่​ 24 พฤษภาคม 2568*
:*สถิติการลงสนามและการยิงประตูรวมการแข่งขันทุกรายการ*

## การเปลี่ยนแปลงผู้เล่น
### ก่อนเปิดฤดูกาล
#### ย้ายออก

#### ย้ายเข้า

### ครึ่งฤดูกาล
#### ย้ายออก

#### ย้ายเข้า

## การแข่งขันในฤดูกาล
### ไทยลีกคัพ

### ไทยเอฟเอคัพ

#### ผลการแข่งขัน

### ไทยลีก 3 คัพ

#### ผลการแข่งขัน

### ไทยลีก 3 โซนภาคตะวันออก

#### ตารางคะแนน

#### ผลการแข่งขัน

### ไทยลีก 3 รอบระดับประเทศ

#### ตารางคะแนน รอบแชมเปียนส์ลีก กลุ่มบี


#### ผลการแข่งขันกลุ่ม บี

## สถิติการลงสนามและการทำประตูของผู้เล่น ในฤดูกาล 2567–2568
* สถิตินับถึงวันที่ 24 พฤษภาคม 2568

|-
! colspan=16 style="background:#c0c0c0; color:#000000; text-align:center"| ผู้รักษาประตู
|-

|-

|-

|-

|-

|-
! colspan=16 style="background:#c0c0c0; color:#000000; text-align:center"| กองหลัง
|-

|-

|-

|-

|-

|-

|-

|-

|-

|-

|-

|-
! colspan=16 style="background:#c0c0c0; color:#000000; text-align:center"| กองกลาง
|-

|-

|-

|-

|-

|-

|-

|-

|-

|-

|-

|-

|-

|-

|-

|-
! colspan=16 style="background:#c0c0c0; color:#000000; text-align:center"| กองหน้า
|-

|-

|-

|-

|-

|-

|-
! colspan=16 style="background:#c0c0c0; color:#000000; text-align:center"| ผู้เล่นที่ย้ายออกระหว่างฤดูกาล
|-

|-
|}

## อ้างอิง

หมวดหมู่:ฤดูกาลของสโมสรฟุตบอลกองเรือรบ
ก
ตะเอาวุษ

**ตะเอาวุษ** () เป็นวลีของ ***อะอูษุบิลลาฮิมินัชชัยฏอนิรเราะญีม*** () ซึ่งเป็นประโยคภาษาอาหรับที่หมายถึง "ข้าขอความคุ้มครองต่ออัลลอฮ์ ให้พ้นจากชัยฏอนที่ถูกสาปแช่ง" มุสลิมมักอ่านประโยคนี้ก่อนอ่านอัลกุรอานและก่อนเริ่มดำเนินการงานใด ๆ และมักตามด้วยบัสมะละฮ์ 
ตะเอาวุษและบัสมะละฮ์อ่านร่วมกันตามแบบนียะฮ์ (นียัต; เจตนารมณ์) การอ่านตะเอาวุษถือเป็นหมวดหมู่ย่อยของดุอาอ์ และยังมีการกล่าวถึงในฮะดีษเป็นคำวิงวอนให้ลดหรือขจัดความโกรธออกไป

## ดูเพิ่ม
* อภิธานศัพท์ศาสนาอิสลาม
* อัลฮัมดุลิลลาฮ์

## อ้างอิง
นิทานโบราณคดี

**นิทานโบราณคดี** เป็นหนังสือพระนิพนธ์ในสมเด็จพระเจ้าบรมวงศ์เธอ กรมพระยาดำรงราชานุภาพเมื่อคราวเสด็จลี้ภัยทางการเมืองไปประทับที่ปีนัง ในช่วงปี พ.ศ. 2476–2478 ทรงพระนิพนธ์ขึ้นตามคำขอของหม่อมเจ้าพูนพิศมัย ดิศกุลพระธิดา มีทั้งหมด 21 เรื่อง โดยเป็นการรวบรวมเรื่องราวนอกพระราชพงศาวดาร รวมถึงเรื่องราวที่พระองค์ประสบระหว่างดำรงตำแหน่งเสนาบดีกระทรวงมหาดไทย ช่วงปี พ.ศ. 2435–2458

*นิทานโบราณคดี* ติดอยู่ในรายชื่อหนังสือดี 100 เล่มที่คนไทยควรอ่าน ประเภทสารคดี

## เรื่องราวในเล่ม
* พระพุทธรูปประหลาด
* พระครูวัดฉลอง
* เสือใหญ่เมืองชุมพร
* ห้ามไม่ให้เจ้าไปเมืองสุพรรณบุรี
* เรื่องแปลกที่เมืองชัยปุระ
* ของแปลกที่เมืองพาราณสี
* สืบพระศาสนาในอินเดีย (เรื่องที่ 5–7 เป็นเรื่องเมื่อคราวเสด็จประเทศอินเดีย ก่อนจะทรงนำหน่อต้นพระศรีมหาโพธิ์ที่พุทธคยากลับมายังประเทศไทย)
* เจ้าพระยาอภัยราชา
* หนังสือหอหลวง
* ความไข้เมืองเพชรบูรณ์ (คราวเสด็จตรวจราชการเมืองเพชรบูรณ์เมื่อปี พ.ศ. 2447)
* โจรแปลกประหลาด
* ตั้งโรงพยาบาล
* สถานีอนามัย
* โรงเรียนมหาดเล็กหลวง
* อั้งยี่
* ล้านช้าง
* แม่น้ำโขง
* ค้นเมืองโบราณ
* เมืองไทยมีพระเจ้าแผ่นดิน 2 องค์
* จับช้าง (แบ่งเป็นภาคต้นและภาคปลาย)

## อ้างอิง

## แหล่งข้อมูลอื่น

หมวดหมู่:วรรณกรรมไทย
หมวดหมู่:หนังสือดี 100 เล่มที่คนไทยควรอ่าน
เรื่องอื้อฉาวจากการเลือกสมาชิกวุฒิสภาไทย พ.ศ. 2567

**เรื่องอื้อฉาวจากการเลือกสมาชิกวุฒิสภาไทย พ.ศ. 2567** หรือ **การฮั้ว ส.ว.** เป็นเรื่องอื้อฉาวทางการเมืองไทยที่เกี่ยวข้องกับสมาชิกวุฒิสภาไทย ชุดที่ 13 ที่ได้รับเลือกจากการเลือกสมาชิกวุฒิสภาไทย พ.ศ. 2567 เรื่องอื้อฉาวนี้รวมถึงการกล่าวหาการทุจริตอย่างเป็นระบบ และการซื้อเสียงโดยวุฒิสมาชิกมากกว่า 100 คน เรื่องอื้อฉาวนี้กำลังถูกสอบสวนโดยหน่วยงานสอบสวนสองแห่ง ได้แก่ คณะกรรมการการเลือกตั้ง (กกต.) และกรมสอบสวนคดีพิเศษ (ดีเอสไอ)

## ภูมิหลัง

การเลือกสมาชิกวุฒิสภาไทย พ.ศ. 2567 จัดขึ้นเมื่อวันที่ 9 ถึง 26 มิถุนายน พ.ศ. 2567 ถือเป็นการเลือกตั้งวุฒิสมาชิกครั้งแรกที่จัดขึ้นภายใต้รัฐธรรมนูญฉบับ พ.ศ. 2560 ในบรรดาวุฒิสมาชิก 200 คน มี 153 คนที่ถูกระบุเป็น "สว.น้ำเงิน" ที่มีความเกี่ยวข้องกับพรรคภูมิใจไทย 19 คนเป็น "สว. หน้าใหม่" ที่มีแนวคิดเสรีนิยมและก้าวหน้ามากขึ้น และสมาชิกที่ไม่อิงฝั่ง 28 คน

## การสืบสวน
เมื่อวันที่ 6 มีนาคม พ.ศ. 2568 ดีเอสไอประกาศว่าจะเริ่มสอบสวนการชุมนุมที่ผิดกฎหมายและการฟอกเงินที่เกี่ยวข้องในการเลือกตั้ง พ.ศ. 2567 ก่อนหน้านั้นในเดือนกุมภาพันธ์ มงคล สุระสัจจะ ประธานวุฒิสภา แสดงจุดยืนคัดค้านการสอบสวนของดีเอสไอกรณีการเลือกตั้ง

เมื่อวันที่ 19 มีนาคม พ.ศ. 2568 คณะกรรมการการเลือกตั้งประกาศว่าได้จัดตั้งคณะอนุกรรมการชุดที่ 26 เพื่อสอบสวนข้อร้องเรียนเกี่ยวกับการฉ้อโกงการเลือกตั้ง

เมื่อวันที่ 7 พฤษภาคม พ.ศ. 2568 มีรายงานว่าคณะกรรมการการเลือกตั้งกำลังวางแผนที่จะฟ้องสมาชิกวุฒิสภา 60 คนในข้อกล่าวหาที่เกี่ยวข้องกับการล็อกผลการเลือกตั้งในการเลือกตั้ง พ.ศ. 2567

เมื่อวันที่ 9 พฤษภาคม พ.ศ. 2568 คณะกรรมการการเลือกตั้งได้ส่งหมายเรียกสมาชิกวุฒิสภา 6 คน จากทั้งหมด 53 คน ที่ถูกสอบสวนเรื่องการทุจริตการเลือกตั้ง วุฒิสมาชิก 6 คนที่เป็นตัวแทนจากกรุงเทพมหานคร ได้แก่ อลงกต วรกี, โชคชัย กิตติธเนศวร, จิระศักดิ์ ชูความดี, พิบูลย์อัฑฒ์ หฤหรรษ์ประการ, วุฒิชาติ กัลยาณมิตร และพิศจน์ รัตนวงศ์ ส่วนตัวแทนวุฒิสมาชิกจังหวัดอีก 47 คนรอหมายเรียก

เมื่อวันที่ 14 พฤษภาคม พ.ศ. 2568 ดีเอสไอประกาศว่ามีผู้ต้องสงสัยอยู่ระหว่างการสอบสวนคดีฟอกเงินในช่วงการเลือกตั้ง พ.ศ. 2567 ประมาณ 1,200 ราย  

## รายชื่อผู้ถูกกล่าวหา
คณะกรรมการการเลือกตั้งระบุว่า คณะกรรมการสืบสวนและไต่สวนส่วนกลาง คณะที่ 26 ได้ดำเนินการส่งหนังสือบันทึกการแจ้งและรับทราบข้อกล่าวหาให้กับบุคคลที่ถูกกล่าวหาในคดีทุจริตการเลือกสมาชิกวุฒิสภารวมทั้งสิ้น 229 รายชื่อ แบ่งเป็น 2 กลุ่ม คือกลุ่มสมาชิกวุฒิสภาและผู้สมัคร สว. 186 ราย และกลุ่มเครือข่ายนักการเมือง 43 ราย โดยมีรายชื่อดังต่อไปนี้

โดยในรายชื่อนี้ สุพรรณ์ ศรชัย ได้เสียชีวิตในระหว่างการดำเนินคดี ทำให้ผู้ถูกกล่าวหาเหลือ 228 คน

## อ้างอิง

หมวดหมู่:ประเทศไทยในปี พ.ศ. 2567
หมวดหมู่:ประเทศไทยในปี พ.ศ. 2568
หมวดหมู่:รัฐสภาไทย
หมวดหมู่:ประวัติศาสตร์การเมืองไทย
เรือนจำฉินเฉิง

**เรือนจำฉินเฉิง กระทรวงความมั่นคงสาธารณะ** () เป็นเรือนจำที่มีการรักษาความปลอดภัยสูงสุด ตั้งอยู่ในหมู่บ้านฉินเฉิง เมืองซิ่งโช่ว เขตชางผิง กรุงปักกิ่ง สาธารณรัฐประชาชนจีน สร้างขึ้นเมื่อ ค.ศ. 1958 โดยได้รับความช่วยเหลือจากสหภาพโซเวียตและเป็นเรือนจำแห่งเดียวที่สังกัดกระทรวงความมั่นคงสาธารณะของจีน ส่วนเรือนจำที่ไม่ใช่ของทหารอื่น ๆ ดำเนินการโดยกระทรวงยุติธรรม

นักโทษการเมืองถูกคุมขังในฉินเฉิง  ในจำนวนนี้มีผู้เข้าร่วมขบวนการประชาธิปไตยจีนและการประท้วงที่จัตุรัสเทียนอันเหมิน ค.ศ. 1989 อดีตนักโทษที่มีชื่อเสียง ได้แก่ หลี่ รุ่ย เจียง ชิง, ยฺเหวียน เกิง, เป้า ถง, ไต้ ฉิง รวมถึงบุคคลสำคัญชาวทิเบต เช่น แป็นเช็นลามะที่ 10 เชอกยี แกยแช็น และพุนต์ซก วังยัล นักโทษคนอื่น ๆ ได้แก่ แกนนำพรรคคอมมิวนิสต์จำนวนมากที่ต่อสู้ดิ้นรนในช่วงการปฏิวัติวัฒนธรรม เช่น ปั๋ว อีปัว, เผิง เจิน, หลิว เสี่ยวปัว, อิสราเอล เอปสเตน, ซิดนีย์ ริตเทนเบิร์ก, ไมเคิล แชปิโร และเดวิก ครูก&#x5B;*[[วิกิพีเดีย:ต้องการอ้างอิง|<span title="This claim needs references to reliable sources. (April 2012)">จำเป็นต้องอ้างอิง</span>]]*&#x5D; เมื่อไม่นานมานี้ เจ้าหน้าที่ระดับสูงที่ถูกกล่าวหาว่าทุจริต เช่น เฉิน ซีถง เฉิน เหลียงยฺหวี่ ปั๋ว ซีไหล และโจว หย่งคังก็ถูกคุมขังที่นี่เช่นกัน

เรือนจำตั้งอยู่ที่ตีนเขาด้านตะวันออกของภูเขาเยี่ยน หันหน้าออกสู่ที่ราบหฺวาเป่ย์ทางทิศตะวันออก เหนือ และใต้ บริเวณที่ราบนี้เป็นที่ตั้งของไร่นาฉินเฉิง () ซึ่งเป็นส่วนหนึ่งของเรือนจำ

## อ้างอิง

## หนังสืออ่านเพิ่ม
* 
* MacFarquhar, Roderick, and Michael Schoenhals, *Mao's Last Revolution*. Cambridge: Harvard University Press, 2006, pp.&nbsp;342–345, 416, 442, 435.
* Wei Jingsheng, "A Twentieth-Century Bastille," translated in James D. Seymour, *The Fifth Modernization,* Standfordville NY: 1980, pp.&nbsp;214–222.
* Yao Lun, "Qincheng jianyu de laiyou" (Origins of Qincheng Prison), in Sun Mingshan, ed., *Lishi shunjian* (*Moments in History*) vol. 2, Beijing: Qunzhong chubanshe, 2001, pp.&nbsp;51–58.
* 

## แหล่งข้อมูลอื่น
* 秦城监狱的由来（姚 伦） – กระทรวงความมั่นคงสาธารณะสาธารณรัฐประชาชนจีน.
* คู่มือเหลาไก่

## ดูเพิ่ม

* ระบบการลงโทษในประเทศจีน
** กระทรวงยุติธรรมสาธารณรัฐประชาชนจีน เรือนจำเหยียนเฉิง

หมวดหมู่:เรือนจำในปักกิ่ง
หมวดหมู่:การปฏิวัติวัฒนธรรม
หมวดหมู่:เขตชางผิง
เกาเข่า

**การสอบรวมระดับชาติเพื่อเข้าศึกษาต่อในมหาวิทยาลัยและวิทยาลัยทั่วไป** () หรือเรียกโดยย่อว่า **เกาเข่า** () คือการสอบเข้าเรียนระดับปริญญาตรีที่จัดขึ้นทั่วประเทศจีนแผ่นดินใหญ่เป็นประจำทุกปีในช่วงต้นเดือนมิถุนายน แม้จะมีชื่อเช่นนั้น แต่การสอบนี้ดำเนินการในระดับมณฑล โดยมีความแตกต่างกันไปตามที่รัฐบาลมณฑลกำหนด ภายใต้การประสานงานส่วนกลางของกระทรวงศึกษาธิการจีน เกาเข่าเป็นข้อบังคับสำหรับการรับเข้าศึกษาต่อระดับปริญญาตรีในสถาบันอุดมศึกษาทุกแห่งในประเทศ โดยนักเรียนมัธยมปลายจะเข้ารับการสอบนี้เมื่อสิ้นสุดปีการศึกษาสุดท้ายของพวกเขา
มัสยิดมุสทาฟา พาชา

**มัสยิดมุสทาฟา พาชา** (; ; ) เป็นมัสยิดสมัยออตโตมันในบาซาร์เก่าของสกอเปีย ประเทศมาซิโดเนียเหนือ

## ประวัติ
โครงสร้างนี้ตั้งอยู่บนที่ราบสูงเหนือบาซาร์เก่าที่สร้างขึ้นใน ค.ศ. 1492 โดยโชบัน มุสทาฟา พาชา ซึ่งต่อมาได้เป็นวิเซียร์ในราชสำนักของสุลต่านเซลิมที่ 1 (ค.ศ. 1512-1520) มัสยิดแห่งนี้ยังคงสภาพเดิมเป็นส่วนใหญ่ และไม่มีการต่อเติมใด ๆ ตลอดหลายปีที่ผ่านมา ร่างของอูมี ลูกสาวของมุสทาฟา พาชา ถูกฝังไว้ในทือร์เบ (สุสาน) ข้างมัสยิด มัสยิดแห่งนี้มีสวนกุหลาบ

มัสยิดต้องดำเนินการบูรณะบางส่วนเนื่องจากเกิดแผ่นดินไหวใน ค.ศ. 1963 การปรับปรุงมัสยิดเป็นเวลา 5 ปี โดยได้รับเงินทุนจากรัฐบาลตุรกี และเสร็จสิ้นในเดือนสิงหาคม ค.ศ. 2011

## สถาปัตยกรรม
มัสยิดแห่งนี้สร้างขึ้นโดยใช้รูปแบบสถาปัตยกรรมคอนสแตนติโนเปิล โดมมีเส้นผ่านศูนย์กลาง 16.3 เมตร หออะษานสูง 47 เมตร แผ่นหินอ่อนเหนือประตูหน้ามีข้อความภาษาอาหรับ

## ภาพ

File:Mezquita Mustafa Pasha, Skopie, Macedonia, 2014-04-17, DD 62.JPG
File:Skopje - Mustapha Pascha Moschee.jpg|ภาพเก่าของมัสยิดมุสทาฟา พาชา
File:Die große Mosche in Üsküp - Albert Reich.JPG
File:Interior of Mustafa Pasa Mosque - Old Town (Carsija) - Skopje - Macedonia - 01.jpg|ข้างใน
File:MUSTAFA PASHA`s MOSQUE - detail of the wooden door of the entrance.jpg|ประตูทางเข้า
File:Door detail from Mustafa Pasha´s Mosque 3.JPG|ประตูทางเข้า
File:Mustafa Pasa Dzamija (21).jpg
File:Grave tomb in the backyard of Mustafa Pasha`s Mosque.JPG|ป้ายสุสานเก่าที่มีข้อความ*[[ชะฮาดะฮ์]]*


## อ้างอิง
จาง เซี่ยง

**จาง เซี่ยง** () เป็นขุนพลชาวจีนของรัฐง่อก๊กในยุคสามก๊ก

## ประวัติ

เมื่อ ค.ศ. 279 ราชวงศ์จิ้นส่งทัพ 6 สายบุกรัฐง่อก๊ก ในปีถัดมาคือ ค.ศ. 280 องโยย (王濬 *หวาง จฺวิ้น*) ขุนพลราชวงศ์จิ้นนำทัพเรือ 70,000 นายจากมณฑลเอ๊กจิ๋ว (益州 *อี้โจว*) ล่องไปตามแม่น้ำแยงซีเข้าอาณาเขตของง่อก๊ก ยึดได้แฮเค้า (夏口 *เซี่ยโข่ว*) และบู๊เฉียง (武昌 *อู่ชาง*; ปัจจุบันคือนครเอ้อโจว มณฑลหูเป่ย์) แล้วยกล่วงมาถึงซานชาน (三山; ทางตะวันตกเฉียงใต้ของนครหนานจิง มณฑลเจียงซูในปัจจุบัน) ซุนโฮ (孫皓 *ซุน เฮ่า*) จักรพรรดิแห่งง่อก๊กทรงมีรับสั่งให้จาง เซี่ยงนำทัพเรือที่มีกำลังพล 10,000 นายไปต้านทานทัพเรือขององโยย จาง เซี่ยงและทหารเห็นธงของทัพเรือองโยยแล้วก็ยอมจำนนต่อทัพขององโยยโดยไม่รบเนื่องจากเห็นว่าไม่มีทางเอาชนะได้

## ในนวนิยาย''สามก๊ก''
ในนวนิยายอิงประวัติศาสตร์เรื่อง*[[สามก๊ก]]* (三國演義 *ซานกั๋วเหยี่ยนอี้*) ในคริสต์ศตวรรษที่ 14 ตอนที่ 120 จาง เซี่ยงมีตำแหน่งเป็นขุนพลหน้า (前將軍 *เฉียนเจียงจฺวิน*) ของรัฐง่อก๊ก ในการศึกที่ราชวงศ์จิ้นพิชิตง่อก๊ก จักรพรรดิซุนโฮทรงระดมทหารราชองครักษ์ทั้งหมดและมอบหมายให้ขุนพลเถา จฺวิ้น (陶濬) คุมทหารไปต้านข้าศึกด้านต้นน้ำ และมีรับสั่งให้จาง เซี่ยงนำทัพเรือไปต้านข้าศึกที่ปลายน้ำ ขณะที่ทั้งสองกองกำลังเตรียมจะเคลื่อนพล พลันมีลมตะวันตกเฉียงเหนือพัดมาอย่างรุนแรง ธงของทัพง่อก๊กไม่อาจตั้งอยู่ได้และโค่นล้มอยู่ในเรือ เหล่าหทารไม่ยอมลงเรือต่างหนีกระจัดกระจายไป เหลือเพียงจาง เซี่ยงกำลังทหารเพียงไม่กี่สิบนายที่คอยรับข้าศึก เมื่อทัพเรือขององโยยมาถึง จาง เซี่ยงตัดสินใจนำทหารที่เหลือขอยอมจำนนต่อองโยย องโยยกล่าวว่าหากจาง เซี่ยงยอมจำนนด้วยความจริงใจ ให้ทำหน้าที่กองหน้าเพื่อสร้างความดีความชอบ จาง เซี่ยงจึงกลับไปที่เรือของตน แล่นตรงไปยังที่เมืองโจะเทาเสีย (石頭城 *ฉือโถวเฉิง*) เรียกให้เปิดประตูเมืองให้ทัพราชวงศ์จิ้นเข้าไป ซุนโฮทรงทราบดังนั้นจึงมัดพระองค์เองแล้วเสด็จไปพร้อมกับเหล่าขุนนางไปยอมจำนนต่อองโยย

## ดูเพิ่ม
* รายชื่อบุคคลในยุคสามก๊ก

## อ้างอิง

## บรรณานุกรม
* ฝาง เสฺวียนหลิง (บก.) (648). *[[จิ้นชู]]*.
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*), ตอนที่ 120.

หมวดหมู่:ขุนพลของง่อก๊ก
เฮอร์แมจิสตี

"**เฮอร์แมจิสตี**" () เป็นเพลงโดยวงร็อกสัญชาติอังกฤษ เดอะบีเทิลส์ จากอัลบั้ม*[[แอบบีย์โรด]]*ใน ค.ศ. 1969 เขียนโดยพอล แมคคาร์ทนีย์และระบุตามเครดิตเป็นเลนนอน–แมคคาร์ทนีย์ ถือเป็นเพลงมิวสิกฮอลล์เหน็บแนมแบบขำ ๆ (tongue-in-cheek) ความยาวไม่มาก "เฮอร์แมจิสตี"ปรากฏเพียง 14 วินาทีในอัลบั้ม หลังจาก"ดิเอนด์" เพลงก่อนหน้า แต่ไม่ได้ระบุไว้ในปกเดิม ผู้สังเกตการณ์บางคนถือว่านี่เป็นตัวอย่างแรกของแทร็กลับ

## อ้างอิง

## ข้อมูล
* 

## แหล่งข้อมูลอื่น
* 

หมวดหมู่:เพลงเดอะบีเทิลส์
หมวดหมู่:บันทึกเพลงโดยจอร์จ มาร์ติน
หมวดหมู่:เพลงที่เขียนโดยเลนนอน–แมคคาร์ทนีย์
หมวดหมู่:เพลงเกี่ยวกับราชินี
หมวดหมู่:เพลงพื้นเมืองอังกฤษ
หมวดหมู่:กษัตริย์นิยมในประเทศอังกฤษ
หู ชง

**หู ชง** () เป็นขุนนางชาวจีนของรัฐง่อก๊กในยุคสามก๊ก และภายหลังเป็นขุนนางของราชวงศ์จิ้น

## ประวัติ
หู ชงเป็นชาวอำเภอกู้ฉื่อ (固始縣 *กู้ฉื่อเซี่ยน*) เมืองยีหลำ (汝南郡 *หรู่หนานจฺวิ้น*) ซึ่งปัจจุบันคืออำเภอกู้ฉื่อ มณฑลเหอหนาน (河南) บิดาของหู ชงคือหู จง (胡綜) ขุนพล ขุนนาง และกวีของรัฐง่อก๊ก หู ชงเป็นที่รู้จักในฐานะผู้มีความสามารถด้านวรรณกรรมและมีอุปนิสัยรักสงบ

เมื่อ ค.ศ. 243 หู จงบิดาของหู ชงเสียชีวิต หู ชงได้สืบทอดบรรดาศักดิ์เฮาระดับตำบล (鄉侯 *เซียงโหว*) ของบิดา

ในช่วงศักราชเทียนจี้ (天紀; ค.ศ. 277-280) หู ชงดำรงตำแหน่งเป็นหัวหน้าสำนักราชเลขาธิการราชวัง (中書令 *จงชูลิ่ง*) ในช่วงที่ดำรงตำแหน่งได้เขียนตำรา*อู๋ลี่* (吳歷) 6 เล่ม

เมื่อ ค.ศ. 280 ราชวงศ์จิ้นส่งทัพ 6 สายบุกรัฐง่อก๊ก ซุนโฮ (孫皓 *ซุน เฮ่า*) จักรพรรดิแห่งง่อก๊กทรงทำตามคำแนะนำของหู ชง, เซฺว อิ๋ง (薛瑩) และคนอื่น ๆ ที่ให้ยอมจำนนต่อทัพราชวงศ์จิ้นตามอย่างที่เล่าเสี้ยน (劉禪 *หลิว ช่าน*) จักรพรรดิแห่งจ๊กก๊กยอมจำนนต่อวุยก๊ก ภายหลังการล่มสลายของง่อก๊ก หู ชงได้รับราชการกับราชวงศ์จิ้นในตำแหน่งเจ้าพนักงานสำนักราชเลขาธิการ (尚書郎 *ช่างชูหลาง*) และเจ้าเมือง (太守 *ไท่โฉ่ว*) ของเมืองง่อกุ๋น (吳郡 *อู๋จฺวิ้น*; อยู่บริเวณนครซูโจว มณฑลเจียงซูในปัจจุบัน)

## ดูเพิ่ม
* รายชื่อบุคคลในยุคสามก๊ก

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).

หมวดหมู่:ขุนนางของง่อก๊ก
หมวดหมู่:ข้าราชการในยุคราชวงศ์จิ้น
อ่าวโทซะ

**อ่าวโทซะ** () เป็นอ่าวทางเหนือของแนวที่เชื่อมระหว่างแหลมมูโรโตะกับแหลมอาชิซูริในจังหวัดโคจิ ประเทศญี่ปุ่น อ่าวโทซะเป็นแหล่งตกปลาที่ดีที่สุดแห่งหนึ่งในญี่ปุ่น และได้รับอิทธิพลจากกระแสน้ำญี่ปุ่นเป็นอย่างมาก

## อ้างอิง

หมวดหมู่:อ่าวในประเทศญี่ปุ่น
เซฺว อิ๋ง

**เซฺว อิ๋ง** (; เสียชีวิต ค.ศ. 282) ชื่อรอง **เต้าเหยียน** () เป็นนักประวัติศาสตร์ กวี และขุนนางของรัฐง่อก๊กในยุคสามก๊ก (ค.ศ. 220–280) ของจีน หลังการล่มสลายของง่อก๊ก เซฺว อิ๋งรับราชการต่อมากับราชวงศ์จิ้น 

## ภูมิหลังครอบครัว
บ้านเกิดของบรรพบรุษของเซฺว อิ๋งอยู่ในอำเภอจู๋อี้ (竹邑縣 *จู๋อี้เซี่ยน*) เมืองไพก๊ก (沛郡 *เพ่ย์จฺวิ้น*) ซึ่งอยู่บริเวณนครซู่โจว (宿州) มณฑลอานฮุย (安徽) ในปัจจุบัน เซฺวอิ๋งเป็นบุตรชายคนรองของซีหอง (薛綜 *เซฺว จง*) ขุนนางและบัณฑิตที่มีชื่อเสียงของรัฐง่อก๊ก และเป็นน้องชายของชีฮู (薛珝 *เซฺว สฺวี่*) ขุนพลและขุนนางของรัฐง่อก๊ก

## การรับราชการกับง่อก๊ก
### รัชสมัยของซุนกวนและซุนเหลียง
เซฺว อิ๋งเริ่มรับราชการกับรัฐง่อก๊กในรัชสมัยของซุนกวน (孫權 *ซุน เฉฺวียน*) จักรพรรดิผู้ก่อตั้งรัฐง่อก๊ก โดยเซฺว อิ๋งดำรงตำแหน่งเป็นเจ้าหน้าที่สำนักหอสมุดหลวงและสำนักราชเลขาธิการราชวัง (祕府中書郎 *มี่ฝู่จงชูหลาง*)

หลังซุนเหลียง (孫亮 *ซุน เลี่ยง*) พระโอรสของซุนกวนทรงขึ้นครองราชย์เป็นจักรพรรดิลำดับที่ 2 แห่งง่อก๊กเมื่อ ค.ศ. 252 ทรงมีรับสั่งให้เหวย์ เจา (韋昭) รวบรวมตำราประวัติศาสตร์*[[อู๋ชู]]* (吳書) พระองค์ยังมีรับสั่งให้เซฺว อิ๋ง, โจว เจา (周昭), เหลียง กว่าง (梁廣) และหอกหยก (華覈 *หฺวา เหอ*) ให้ร่วมกันช่วยเหลือเหวย์ เจาในการรวบรวม*อู๋ชู*

### รัชสมัยของซุนฮิว
หลังซุนฮิว (孫休 *ซุน ซิว*) พระเชษฐาของซุนเหลียงทรงขึ้นครองราชย์เป็นจักรพรรดิลำดับที่ 3 แห่งง่อก๊กเมื่อ ค.ศ. 258 พระองค์ทรงแต่งตั้งยฺหวี ซื่อ (虞汜), เฮ่อ เช่า (賀邵), หวาง ฝาน (王蕃) และเซฺว อิ๋งให้ดำรงตำแหน่งเป็นนายทหารม้ามหาดเล็กกลาง (散騎中常侍 *ซ่านฉีจงฉางชื่อ*) หลังจากนั้นไม่กี่ปี เซฺว อิ๋งลาออกจากตำแหน่งเนื่องจากอาการป่วย

### รัชสมัยของซุนโฮ
ช่วงต้นรัชสมัยของซุนโฮ (孫皓 *ซุน เฮ่า*) พระองค์แต่งตั้งให้เซฺว อิ๋งเป็นผู้รักษากฎหมายฝ่ายซ้าย (左執法 *จั่วจื๋อฝ่า*) ต่อมาเซฺว อิ๋งได้รับการตั้งให้มีตำแหน่งเป็นราชเลขาธิการสำนักคัดเลือก (選曹尚書 *เสฺวี่ยนเฉาช่างชู*) หลังซุนโฮทรงแต่งซุน จิ่น (孫瑾) พระโอรสเป็นรัชทายาทในเดือนกุมภาพันธ์หรือมีนาคม ค.ศ. 269 เซฺว อิ๋งได้รับการแต่งตั้งเป็นราชครูรองประจำองค์รัชทายาท (太子少傅 *ไท่จื๋อเฉ่าฟู่*) ซึ่งเป็นตำแหน่งเพิ่มเติมจากตำแหน่งราชเลขาธิการสำนักคัดเลือกที่เซฺว อิ๋งยังคงดำรงตำแหน่งอยู่

เมื่อซุนโฮทรงยอมจำนนต่อทัพราชวงศ์จิ้นเมื่อ ค.ศ. 280 เซฺว อิ๋งช่วยซุนโฮในการร่างเอกสารยอมจำนน

## การรับราชการกับราชวงศ์จิ้น
หลังซุนโฮทรงยอมจำนนต่อราชวงศ์จิ้น เซฺว อิ๋งได้เดินทางไปลกเอี๋ยง (洛陽 *ลั่วหยาง*) นครหลวงของราชวงศ์จิ้น เมื่อเซฺว อิ๋งเข้าเฝ้าสุมาเอี๋ยน (司馬炎 *ซือหม่า เหยียน*) หรือจักรพรรดิจิ้นอู่ตี้ (晉武帝) สุมาเอี๋ยตรัสถามว่า "เหตุใดซุนโฮจึงเสียแผ่นดิน" เซฺว อิ๋งทูลตอบว่า "ขณะที่ซุนโฮปกครองง่อ สนิทกับคนถ่อย ทั้งยังลงโทษตามอำเภอใจ ไม่มีขุนนางหรือขุนพลที่ไว้ใจได้ และทุกคนต่างก็อยู่อย่างหวาดกลัว นี่เป็นสาเหตุทำให้เสียแผ่นดิน" จากนั้นสุมาเอี๋ยนจึงตรัสถามต่อไปเกี่ยวกับความสามารถของข้าราชการง่อก๊กที่ยังมีชีวิตอยู่หลังง่อก๊กถูกพิชิต เซฺว อิ่งก็ทูลตอบอย่างตรงไปตรงมา

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).

หมวดหมู่:นักประวัติศาสตร์ของง่อก๊ก
หมวดหมู่:กวีของง่อก๊ก
หมวดหมู่:ขุนนางของง่อก๊ก
หมวดหมู่:ข้าราชการในยุคราชวงศ์จิ้น
สันติ ภิรมย์ภักดี

**สันติ ภิรมย์ภักดี** (; เกิด 29 มิถุนายน พ.ศ. 2489) เป็นผู้บริหารธุรกิจชาวไทย เขาเป็นผู้นำตระกูลภิรมย์ภักดี รุ่นที่ 3 และดำรงตำแหน่งประธานและซีอีโอของบุญรอดบริวเวอรี่ ซึ่งเป็นหนึ่งในบริษัทผลิตเบียร์ที่ใหญ่ที่สุดของประเทศไทย เขาและครอบครัวของเขาถูกจัดอันดับโดยนิตยสารฟอบส์ ให้เป็นบุคคลและตระกูลที่ร่ำรวยที่สุดอันดับที่ 23 ในประเทศไทย

สันติเป็นบุตรชายคนเล็กของประจวบ ภิรมย์ภักดี ซึ่งเป็นบุตรชายคนโตของพระยาภิรมย์ภักดี ผู้เป็นผู้ต้นตระกูล เขาเข้ามาดำรงตำแหน่งผู้นำบริษัทต่อจาก ปิยะ พี่ชายของเขาที่ออกจากตำแหน่งในช่วงทศวรรษ 1990 เขาแต่งงานกับอรุณี ภิรมย์ภักดี และมีบุตรด้วยกัน 3 คน ได้แก่ ภูริต ปิติ และปรีดิ์รติ

## เครื่องราชอิสริยาภรณ์
* 

## อ้างอิง

หมวดหมู่:ผู้บริหารธุรกิจชาวไทย
หมวดหมู่:ตระกูลภิรมย์ภักดี
หมวดหมู่:ประธานเจ้าหน้าที่บริหารชาวไทย
หมวดหมู่:บุคคลที่เกิดในปี พ.ศ. 2489
หมวดหมู่:บุคคลที่ยังมีชีวิตอยู่
หมวดหมู่:มหาเศรษฐีชาวไทย
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลในยุครัชกาลที่ 9
นันทวุฒิ ภิรมย์ภักดี

**นันทวุฒิ ภิรมย์ภักดี** (; เกิด 7 มิถุนายน พ.ศ. 2549) เป็นนักแข่งรถชาวไทยที่เพิ่งแข่งขันในรายการ Formula Regional European Championship 2024 กับทีม KIC Motorsport เขาเตรียมเข้าแข่งขันในรายการ Formula Regional European Championship 2025 ร่วมกับทีม Trident

## ตระกูล
นันทวุฒิเป็นบุตรชายของวรวุฒิและนันทมาลี ภิรมย์ภักดี บิดาของเขาเป็นสมาชิกรุ่นที่สี่ของตระกูลภิรมย์ภักดี เป็นผู้บริหารในกลุ่มบริษัทบุญรอดบริวเวอรี่ของตระกูลและเป็นนักแข่งรถ มารดาของเขาเป็นนัดดาของพระเจ้าวรวงศ์เธอ พระองค์เจ้าจักรพันธ์เพ็ญศิริ, ผู้บริหาร Cavallino Motors ตัวแทนจำหน่ายเฟอร์รารี่แต่เพียงผู้เดียวในประเทศไทย

นันทวุฒิได้รู้จักกับเครื่องจำลองการขับรถเมื่ออายุประมาณ 6 ขวบโดยบิดาของเขา เขาเข้าเรียนที่โรงเรียนบางกอกพัฒนา

## อ้างอิง

หมวดหมู่:บุคคลที่เกิดในปี พ.ศ. 2549
หมวดหมู่:บุคคลที่ยังมีชีวิตอยู่
หมวดหมู่:นักแข่งรถชาวไทย
หมวดหมู่:ตระกูลภิรมย์ภักดี
หมวดหมู่:นักกีฬาจากกรุงเทพมหานคร
หมวดหมู่:นักกีฬาชาวไทยในคริสต์ศตวรรษที่ 21
หมวดหมู่:บุคคลจากโรงเรียนบางกอกพัฒนา
โกว์โวลา

**โกว์โวลา** (Kouvola; ) เป็นนครในประเทศฟินแลนด์ และเป็นเมืองหลักของเขตกือเม็นลากโซ ตั้งอยู่บริเวณภายในเขตตะวันออกเฉียงใต้ของประเทศ ประชากรของเมืองโกว์โวลามีจำนวนประมาณ 78,000 คน เป็นเขตเทศบาลที่มีประชกรมากเป็นอันดับ 12 ของประเทศฟินแลนด์ และเป็นเขตเมืองที่มีประชากรมากเป็นอันดับ 17 ของประเทศ

เมืองโกว์โวลาซึ่งมีการเติบโตทางประชากรจนถึงช่วงคริสต์ทศวรรษ 1980 ต่อมาได้ประสบกับภาวะการย้ายถิ่นออกตั้งแต่ช่วงคริสต์ทศวรรษ 1990  โดยตลอดเวลาที่ผ่านมา สถานการณ์ยิ่งแย่ลงเรื่อย ๆ จนกระทั่งในช่วงปลายคริสต์ทศวรรษ 2010 เมืองโกว์โวลากลายเป็นพื้นที่ที่มีการสูญเสียประชากรจากการย้ายถิ่นมากที่สุดในฟินแลนด์

## อ้างอิง

หมวดหมู่:เมืองในประเทศฟินแลนด์
วอกซาแฮตชี

**วอกซาแฮตชี** (;  ) เป็นนครและที่ตั้งเทศมณฑลของเทศมณฑลเอลลิส รัฐเท็กซัส สหรัฐอเมริกา ประชากรในปี 2020 มีจำนวน 41,140 คน เมืองนี้ก่อตั้งในปี 1850 และตั้งเมืองในปี 1871 การจ้างงานส่วนใหญ่อยู่ในด้านอุตสาหกรรมและสถาบันการศึกษา เช่น โรงเรียนประถมและมัธยม วิทยาลัยชุมชน และมหาวิทยาลัยเอกชน ในช่วงกลางคริสต์ทศวรรษ 1980 เมืองนี้ได้เป็นสถานที่ถ่ายทำภาพยนตร์หลายเรื่องและละครโทรทัศน์บางตอนเป็นครั้งคราว

## อ้างอิง

หมวดหมู่:เมืองในรัฐเท็กซัส
มัสยิดจีนมะละกา

**มัสยิดจีนมะละกา** (, อักษรยาวี: مسجد چينا نڬري ملاك; ) เป็นมัสยิดแบบจีนที่กรูบง อำเภอมะละกากลาง รัฐมะละกา ประเทศมาเลเซีย ถือเป็นมัสยิดที่สามในประเทศมาเลเซียหลังจากมัสยิดจีนในรัฐกลันตันและรัฐเปรัก และพัฒนาโดย Malacca Chinese Muslim Association (Pertim). งบก่อสร้างได้รับการรับรองโดยรองนายกรัฐมนตรี มุฮ์ยิดดิน ยัซซินในเดือนตุลาคม ค.ศ. 2011 ส่วนการก่อสร้างเริ่มขึ้นในเดือนสิงหาคม ค.ศ. 2012 โดย Warisan Harmoni Construction Sdn. Bhd. และแล้วเสร็จในเดือนเมษายน ค.ศ. 2014 การก่อสร้างมัสยิดใช้งบประมาณ 7.5 ล้านริงกิต โดย 5.9 ล้านริงกิตมาจากรัฐบาลกลาง และส่วนที่เหลือโดยเปอร์ติมและประชาชน

มัสยิดแห่งนี้มีสถาปัตยกรรมแบบจีนที่มีเอกลักษณ์เฉพาะตัว โดยมีเจดีย์และอักษรวิจิตรจีนที่ผสมผสานกับการออกแบบสถาปัตยกรรมของมัสยิดหลายแห่งในปักกิ่ง, เซี่ยงไฮ้ และซีอาน ประเทศจีน มีหออะษานแห่งเดียวกับโดมสองแห่ง และมีห้องละหมาดหลัก ห้องสมุด ห้องอเนกประสงค์ สำนักงาน บ่อปลาคาร์ป และร้านอาหารภายใน ด้วยพื้นที่ก่อสร้างรวม  มัสยิดแห่งนี้สามารถรองรับผู้ประกอบศาสนกิจได้ถึง 2,000 คน

## อ้างอิง
มัสยิดสุลต่านอิซมาอิล เปตรา

**มัสยิดสุลต่านอิซมาอิล เปตรา** เป็นมัสยิดแบบจีนที่รันเตาปันจัง รัฐกลันตัน ประเทศมาเลเซีย มัสยิดนี้มีรูปร่างคล้ายกับมัสยิดหนิวเจียอายุ 1,000 ปีในปักกิ่ง ประเทศจีน

การก่อสร้างเริ่มขึ้นในวันที่ 12 กันยายน ค.ศ. 2005 และเปิดใช้งานในเดืนสิงหาคม ค.ศ. 2009 โดยใช้งบประมาณในการก่อสร้างรวมประมาณ 8.8 ล้านริงกิต มัสยิดแห่งนี้มีพื้นที่รวมทั้งหมด 3.7 เอเคอร์ และสามารถรองรับผู้เข้าปฏิบัติศาสนกิจได้ครั้งละ 1,000 คน

## ที่ตั้ง
มัสยิดนี้ตั้งอยู่ที่ริมทางหลวงปาซีร์มัซ-รันเตาปันจัง ห่างจากรันเตาปันจังประมาณ 2 กิโลเมตร

## อ้างอิง
จังหวัดแยซด์

**จังหวัดแยซด์** (, ) เป็นหนึ่งใน 31 จังหวัดของประเทศอิหร่าน และตั้งอยู่ใจกลางประเทศ มีเมืองหลักคือเมืองแยซด์ ในปี 2014 ได้มีการกำหนดจังหวัดให้อยู่ในภูมิภาคที่ 5 จังหวัดมีพื้นที่ 76,469 ตารางกิโลเมตร

จังหวัดแยซด์ตั้งอยู่ในโอเอซิสที่ทะเลทรายแดชเตแควีร์และทะเลทรายแดชเตลูตมาบรรจบกัน 

## อ้างอิง

แยซด์
หมวดหมู่:จังหวัดแยซด์
ทะเลทรายแดชเตลูต

**ทะเลทรายลูต**  หรือที่เรียกกันอย่างแพร่หลายว่า **ทะเลทรายแดชเตลูต** (, Dasht-e Lut) เป็นทะเลทรายตั้งอยู่ในจังหวัดเคร์มอนและจังหวัดซีสถานและบาโลชิสถานประเทศอิหร่าน เป็นทะเลทรายที่ใหญ่เป็นอันดับ 33 ของโลก และเคยได้รับเลือกให้เป็นหนึ่งในรายชื่อมรดกโลกของยูเนสโก เมื่อวันที่ 17 กรกฎาคม ค.ศ. 2016

ชื่อทะเลทรายมาจากคำว่า  ซึ่งแปลว่า "ว่างเปล่า"  ในภาษาเปอร์เซีย และ  ซึ่งแปลว่า "ที่ราบ" ในภาษาเปอร์เซีย

อุณหภูมิบนพื้นผิวทรายมีอุณหภูมิที่สูงถึง  ถือเป็นอุณหภูมิพื้นผิวดินที่สูงที่สุดเท่าที่ทราบ

## อ้างอิง

หมวดหมู่:แหล่งมรดกโลกในประเทศอิหร่าน
หมวดหมู่:ทะเลทรายในทวีปเอเชีย